אסטרטגיה לכתיבת טיעון

בכיתות ה-ו' תלמידים מתחילים ללמוד כיצד כותבים פסקת טיעון. בכתיבת טיעון הכותב מנסה לשכנע את הקורא בעמדתו.

בתחילה התלמיד צריך להכיר/ להיחשף לטקסט טיעון ולדעת לזהות בו את כל מרכיביו: פתיחה, טענה, נימוקים, דוגמאות וסיכום. בזיהוי המרכיבים השונים מסייעות מילות הקישור. כך לדוגמה כדי לאתר נימוקים בטקסט התלמיד צריך לחפש מילות קישור מסוג סיבה: כי, מכיוון, מפני וכו'.
בהמשך, התלמיד צריך להתנסות בכתיבת טיעון בעצמו במבנה הבא: פתיחה, טיעון, נימוק, דוגמה וסיכום. כדי להל על התלמיד את זכירת כל מרכיבי המבנה ניתן ליצור מילה אחת מהאותיות הראשונות (האותיות המודגשות): פ.ט.נ.ד.ס
· פ- פתיחה: בכתיבת הפתיחה יש להתייחס לנושא הטיעון. לדוגמה: "הנהלת בית הספר החליטה לבטל את התלבושת האחידה, מה דעתך?" הפתיחה שמתאים לכתוב לשאלה כזאת היא:"הנהלת בית הספר החליטה לבטל את התלבושת האחידה במוסד החינוכי".
· ט- טיעון: השלב שבו התלמיד מביע את דעתו רצוי להתחיל במילים: לדעתי, אני מסכים, אני לא מסכים וכו'. התלמיד צריך להציג את דעתו במשפט אחד.
· נ- נימוק: התלמיד צריך לבסס את טענתו באמצעות נימוקים ודוגמאות. בד"כ יש לציין שני נימוקים ושתי דוגמאות בכתיבת טיעון. הנימוק צריך להיות מנוסח בתמציתיות, בעוד שהדוגמה צריכה להיות מפורטת ומרחיבה את הנימוק. 
· ד- דוגמה: הדוגמה יכולה להיות מבוססת על מקרה מציאותי או דימיוני.
· ס- סיכום: הסיכום צריך להיכתב בתציתיות ותאר את עיקרי הדברים בטיעון. רצוי להתחיל את הסיכום עם מילת קישור מתאימה: לסיכום, לכן, לפיכך וכו'.  
כרטיס ניווט לכתיבת טיעון


פתיחה-   נלקחת מתוך השאלה


טיעון-   נפתח במילים: לדעתי/ אני מסכים/ אני לא מסכים


נימוק- שימוש במילות קישור מסוג סיבה: כי / מכיוון ש/ מפני ש 

